《谢张慵庵文焕见访》
元代·方回

两年梦寐记冰姿，再挹丰标胜旧时。
形秽自怜吾更老，味同乃幸独相知。
幽花野竹频移座，薄酒清茶共说诗。
晚色柴门挂新月，玉骢欲上步犹迟。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。